open-index/open-wikipedia-markdown huggingface dataset:
Andrea Rubio

**Andrea Valentina Rubio Armas** (s. 27. marraskuuta 1998 Caracas) on venezuelalainen malli ja kauneuskuningatar. Hän voitti Miss International 2023 -kilpailun tittelin.

## Lähteet
Bjarne Brøndbo

**Bjarne Arnstein Brøndbo** (s. 19. syyskuuta 1964 Namsos) on norjalainen laulaja-lauluntekijä, joka tunnetaan D.D.E.-yhtyeen laulajana. Brøndbo varttui Overhallassa ja aloitti musiikkiuransa vuonna 1978 Humanic-nimisessä bändissä, josta hän siirtyi 1984 After Darkiin, vuonna 1992 perustetun D.D.E.:n edeltäjään. D.D.E.:ltä on ilmestynyt 12 studioalbumia, ja lisäksi Brøndbo on julkaissut kaksi sooloalbumia sekä singlejä. Vuonna 2003 Brøndbo esiintyi musikaalipääroolissa Trøndelagin teatterissa. Brøndbo osaa soittaa harmonikkaa, pianoa, tamburiinia ja huuliharppua.
## Lähteet

## Aiheesta muualla
Guglielmo Vicario

**Guglielmo Vicario** (s. 7. lokakuuta 1996 Udine) on italiailainen jalkapalloilija, pelipaikaltaan maalivahti. Hän on pituudeltaan 194-senttimetrinen. Hän edustaa Englannin Valioliigassa pelaavaa Tottenham Hotspuria, johon hän siirtyi kotimaastaan kesällä 2023. Hän pelasi Italiassa kuusi kautta alemmilla sarjatasoilla eri joukkueissa sekä Serie A:ssa neljä ottelua kaudella 2020–2021 Cagliarissa ja 69 ottelua kausilla 2021–2023 Empolissa. Kaudella 2023–2024 hän pelasi Tottenhamin kaikki 38 valioliigaottelua ja molemmat FA Cupin ottelut. Kaudella 2024–2025 hän pelasi Tottenhamin kaikki 12 valioliigaottelua marraskuun lopulla tapahtuneeseen loukkaantumiseensa saakka. Loukkaantumisesta toivuttuaan hän pelasi loppukauden aikana toiset 12 Valioliigan ottelua. Tottenhamin voittamssa Eurooppa-liigassa hän pelasi yhdeksän ottelua, joissa hän päästi viisi maalia ja piti neljässä ottelussa vastustajan maaleitta.

Vicario on ollut Italian maajoukkueen otteluissa varamaalivahtina syyskuusta 2022 alkaen. Vuoden 2024 EM-kilpailuissakin hän kuului joukkueeseen mutta ei pelannut. Hän on pelannut neljä maaottelua: maaliskuussa 2024 ystävyysottelun Ecuadoria, kesäkuussa 2024 ystävyysottelun Turkkia sekä loka-marraskuussa 2024 Kansojen liigan ottelut Israelia ja Ranskaa vastaan.

## Lähteet
Pekka Ulmanen

**Pekka Ulmanen** (1958 – 2023 Vaajakoski) oli suomalainen muusikko, joka oli jyväskyläläisen Se-yhtyeen kosketinsoittajana käyttäen nimeä *P. A. Ulmanen*.

Pekka Ulmanen kävi Kemin lyseota yhdessä Se-yhtyeen keulahahmon Yarin eli Jari Knuutisen kanssa. He molemmat erosivat koulusta ollessaan lukion toisella luokalla perustaakseen oman bändin. Ulmasella oli laaja levykokoelma ja hän tutustutti myös Yarin suomalaiseen 1970-luvun alun rockiin. Heillä oli Kemissä *Pohjolan Voima* -niminen yhtye, jonka nimeksi tuli sittemmin *Se* ja kotipaikaksi Jyväskylä. Se-yhtye oli toiminnassa vuosina 1976–1985. Yhtye julkaisi tänä aikana neljä studioalbumia, joista usealla Ulmanen oli mukana soittamassa.

Ulmanen teki sittemmin sekalaisia töitä ja oli muun muassa useiden vuosien ajan Miljoonasade-yhtyeen valomiehenä. Pitkään sairastellut Ulmanen kuoli 65-vuotiaana sairauskohtaukseen kotonaan Jyväskylän Vaajakoskella. Ulmasen kuolemasta kertoi 12. lokakuuta 2023 Se-yhtyeen keulahahmo Yari julkisessa Facebook-päivityksessään.

## Lähteet
Aleksander Peczenik

**Aleksander Peczenik** (1937 – 2005) oli puolalais-ruotsalainen oikeusteoreetikko.

Peczenik syntyi Puolassa. Hänen akateeminen uransa alkoi Jagellon yliopistossa, jossa hänen oppi-isänään toimi kansainvälisesti tunnettu teoreetikko ja loogikko Kazimierz Opalek. Peczenik siirtyi Puolasta poliittisena pakolaisena Tanskaan vuonna 1969 ja edelleen Ruotsiin, jossa hän työskenteli ensin Tukholman yliopistossa ja sitten Lundin yliopistossa yleisen oikeustieteen professorina vuodesta 1975 alkaen. 1990-luvulla Peczenik nimitettiin myös Åbo Akademin dosentiksi.

Peczenikin tärkeimpiin oikeusteoreettisiin teoksiin kuuluvat muun muassa *Juridikens metodproblem* (1974) ja *Rätten och förnuftet* (1986). Hän oli kiinnostunut etenkin oikeudellisesta päättelystä tuomarin harkinnassa. Peczenik teki paljon yhteistyötä suomalaisen Aulis Aarnion kanssa, jonka kanssa hän muun muassa kehitti suomalaisessa oikeustieteessä yleisesti hyväksytyn oikeuslähdeopin. Peczenik myös toimi kansainvälisessä Bielefelder Kreis -tutkijaryhmässä.

## Lähteet
* 
* 

### Viitteet
Turun rauhanyhdistys

**Turun rauhanyhdistys** (aik.  **Piikkiön seudun Rauhanyhdistys**) on Kaarinan Littoisissa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Turun Rauhanyhdistys ry järjestää seuroja ja muita tilaisuuksia.

Turun rauhanyhdistyksen toimitalo on valmistunut 2007. Talon on suunnitellut arkkitehtitoimisto Markku Raudasoja. Toimitalon seurasalissa on 330 istumapaikkaa.

## Historia
Ensimmäiset lestadiolaisseurat pidettiin Turussa 1870-luvulla. Vuonna 1889 perustettiin Rauhanyhdistys Turussa ry, johon liittyi tuolloin 77 jäsentä. Luostarinkadulta hankittiin pian talo, joka kunnostettiin rukoushuoneeksi. Muutamassa vuodessa jäsenmäärä nousi 200 henkeen. 1800- ja 1900-lukujen taitteen suuri hajaannus vaikutti myös Turkuun. Yhdistys ja rukoushuone jäivät uusheräyksen haltuun. Esikoislestadiolaisuus muodosti oman ryhmänsä vanhoillislestadiolaisuuden jäädessä varsin pieneksi alkaen kasvaa vasta 1940-luvulla.

Hajaannuksen jälkeen vanhoillislestadiolaisuuden kannatus pysyi Turussa pitkään alhaisena. Vuonna 1946 perustettiin Turun ja lähiympäristön Rauhanyhdistys ry. Se kuitenkin erotettiin erimielisyyksien tähden Suomen Rauhanyhdistysten Keskusyhdistyksestä vuonna 1961 ja siitä tuli elämänsanalaisten yhdistys. Vanhoillisuuden kannattajat perustivat 1961 Piikkiön seudun Rauhanyhdistyksen, jonka nimi vuonna 1965 muutettiin Turun Rauhanyhdistykseksi. Siihen kuului 1996 noin 200 jäsentä, joista 30–40 oli opiskelijoita muualta Suomesta. Tällöin yhdistyksen toimialueeseen kuului 33 kuntaa. Rukoushuone sijaitsi Ekmaninkadulla Nättinummessa. Sunnuntaisin pidettyihin seuroihin kokoontui noin 150–200 henkeä.

## Lähteet
Hannu Tolonen

**Hannu Mikael Tolonen** (11. maaliskuuta 1945 – 17. joulukuuta 2005) oli suomalainen oikeustieteilijä, joka toimi Turun yliopiston yleisen oikeustieteen professorina vuosina 1993–2005.

## Ura
Tolonen valmistui ylioppilaaksi vuonna 1964. Hän valmistui Turun yliopistosta oikeustieteen kandidaatiksi vuonna 1967, oikeustieteen lisensiaatiksi vuonna 1972 ja oikeustieteen tohtoriksi vuonna 1984.

Tolonen toimi Turun yliopiston yleisen oikeustieteen ja oikeushistorian assistenttina vuosina 1974–1983 ja apulaisprofessorina vuosina 1984–1993. Vuonna 1993 hänet nimitettiin Turun yliopiston yleisen oikeustieteen professoriksi, ja hän toimi professorin virassa kuolemaansa asti.

Tolosen tutkimus keskittyi oikeusteoriaan, jossa häntä kiinnosti etenkin oikeuden ontologia. Tolonen piti oikeutta moniulotteisena, jännitteisenä ja dynaamisena ilmiönä. Kaarlo Tuori on jäsentänyt Tolosen tuotannon oikeusteoreettisia perusteemoja jännitteisiksi käsitepareiksi, kuten rakenne–toiminta, abstrakti–konkreetti ja oikeusjärjestys–oikeusjärjestelmä. Tolonen sai paljon vaikutteita Otto Brusiinilta, joka toimi hänen opettajanaan ja oli hänen edeltäjänsä Turun yliopiston yleisen oikeustieteen professorina. Oikeusteorian ohella Tolosen tuotantoon kuului myös oikeushistoriallista tutkimusta, jossa hän keskittyi oikeuden aatehistoriaan ja jota edustaa esimerkiksi hänen väitöskirjansa sekä eurooppalaisen vaihdanta-, raha- ja sopimusjärjestelmän syntyä käsittelevä teos *Korko, raha ja sopimus* (1992).

## Teoksia
* 
* 
* 
* 

## Lähteet
* 

### Viitteet

## Kirjallisuutta
*
Sam Fröjdö

**Sam Fröjdö** (s. 12. heinäkuuta 1976, Kruunupyy) on suomenruotsalainen säveltäjä ja muusikko. 
Fröjdö aloitti lyömäsoittimien opinnot Lapväärtin kansanopistossa (Pop/Jazz) ja jatkoi opiskellen klassisia lyömäsoittimia Pietarsaaren konservatoriossa. Fröjdö aloitti vuonna 2000 lyömäsoittimien opinnot Turun konservatoriossa ja musiikkitieteen Åbo Akademissa.
Fröjdö on toiminut myös taiteellisena johtajana ja kapellimestarina eri kuoroissa Turussa. 
Vuonna 2017 Fröjdö sai Musik & Talangin palkinnon muun muassa Åbo Rockskolanin perustamisesta vuonna 2008 ja Svenska Folkskolans Vänner - palkinnon Folkbildningsmedaljen 2025. 

## Sävellykset ja teokset - valikoima
* Sielunmessu (2012-2013) kamariensemblelle, suurelle kuorolle ja kolmelle solistille. Ensiesitys 2013 Turun Pyhän Mikaelin kirkossa.
* Tricherusa  (2022) baritonisolistille, pianolle, sellolle, klarinetille ja lyömäsoittimille. Teos esitettiin ensimmäisen kerran RUSK-festivaalin aikana Pietarsaaressa vuonna 2022. Teksti Göran Torrkulla. 
* Kamariooppera Vita Damen  (2013) kamariensemblelle ja kolmelle solistille. (Fröjdö kirjoitti myös librettoa.) Kantaesitys vuonna 2013 Turun Musiikkijuhlissa.
* Tre Södergran-sånger  mieskuorolle.
* Laulusarja  Dagen svalnar (2015) sopraanosolistille ja kamariyhtyeelle. Sanat: Edith Södergran 
* Vem vill inte bo vid havet ja Visdomens hav. (2024 ja 2025.) Naiskuorolle. Omistettu Emma Salokoski Voices-yhtyeelle. 
*

## Lähteet

## Aiheesta muualla
* Sam Fröjdö, Composers & repertoire, Music Finland https://core.musicfinland.fi/composers/sam-frojdo
* Den klassiska kvällen, Rusk 2022 - Konsertglimtar, Yle Arenan poddar https://arenan.yle.fi/poddar/1-63822434
* Rockskolan, Aurakatu 1, Turku https://rockskolan.fi/om-rockskolan/
* Personligare än så här har vi aldrig hört Sam Fröjdö, Åbo Underrättelser, 11. Sep 2021 https://www.pressreader.com/finland/abo-underrattelser/20210911/281788517181479
* Sam Fröjdö, Composer and Artist, Facebook profile https://www.facebook.com/profile.php?id=100063478813704
Irja Aro-Heinilä

**Irja Aro-Heinilä** (s. 1947 Punkalaidun) on suomalainen kirjailija, pappi ja teologian tohtori. Hänen tuotantoonsa kuuluu romaaneja, runo- ja pakinakokoelmia sekä lastenkirjoja. Hänen väitöskirjansa aiheena oli naiskuva ja naisen rooli Hilja Haahden tuotannossa, ja hän on myös kirjoittanut kirjan Hilja Haahden elämästä (SLS, 2007). Aro-Heinilä on tehnyt pitkään lähetystyötä Afrikassa ja työskennellyt opettajana Keniassa 1980-luvulla ja Tansaniassa 1990-luvulla.

Aro-Heinilä syntyi Punkalaitumella pienviljelijäperheen seitsemänneksi lapseksi vuonna 1947. Hän solmi avioliiton Veikko Aro-Heinilän kanssa vuonna 1968. 

Työvuosina Keniassa kehkeytyi ajatus lisäopiskelusta. Siihen avautui mahdollisuus 1990-luvulla tulleen aikuisopintotuen myötä, tosin samalla opettajan työtä tehden. Opettajavuosia kertyi kaksikymmentä. Aro-Heinilä vihittiin papiksi yhdessä Veikko Aro-Heinilän kanssa vuonna 1995. Tämän jälkeen he lähtivät Tansanian Morogoron evankelis-luterilaisen kirkon papeiksi. Vuonna 2005 hän väitteli teologian tohtoriksi runoilija-kirjailija Hilja Haahden naiskuvista Helsingin yliopistossa, ja vuonna 2010 hän perusti oman toiminimen Artbox Irja. Se on julkaissut kirjoja ja tuottaa edelleen erilaisia kulttuuripalveluja. 

Vuonna 2023 Aro-Heinilä julkaisi Warelian kustantaman romaanin *Kun emme mitään muuta voi*, joka käsittelee naisiin kohdistuvaa väkivaltaa, kuten tyttöjen silpomista Afrikassa.

Nykyisin Aro-Heinilä asuu Naantalin saaristoon kuuluvalla Livonsaarella. Eläkkeelle jäätyään hän alkoi rakentaa naisten ja tyttöjen turvakotia Tansanian Morogoroon yhdessä Lempäälän seurakunnan, Lempäälän NMKY:n ja monien muiden tahojen kanssa. Ensimmäinen rakennus Kimbilion alueella otettiin käyttöön 2014.

## Julkaisuja
* Periksi emme anna. Romaani Tansanian naisista ja tytöistä. 3. osa. Warelia. Sastamala. 2025.
* Kimbilio – Naisten ja tyttöjen turvapaikka. Kertomus Kimbilion synnystä. E-kirja osoitteessa Kimbilio.fi. 2025. 
* Mies kuin elohopea – Karjalan evakon uskomaton tarina. Lauri Kostilaisen elämäkerta. Artbox Irja. Naantali. 2025.
* Katso minäkin olen elossa. Romaani Tansanian naisista ja tytöistä 2. osa. Warelia. Sastamala. 2024. Ääni- ja e-kirja. Book Garden. Helsinki. 2025. Lukija Ella Pyhältö.
* Kun emme mitään muuta voi. Romaani Tansanian naisista ja tytöistä. 1. osa. Warelia. Sastamala. 2023. Ääni- ja e-kirja. Book Garden. Helsinki. 2024.

## Lähteet

## Aiheesta muualla
*Irja Aro-Heinilän kotisivut
Otokar Arma

**Otokar Arma** on turkkilaisen Otokarin valmistama sarja modulaarisia 6×6- ja 8×8 -alustaisia panssaroituja taisteluajoneuvoja.

## Suunnittelu
Otokar suunnitteli Arman yksityisrahoitteisesti vuonna 2007 alkaneeseen Turkin asevoimien projektiin, jossa etsittiin pyörillä kulkevaa taistelu-/joukkojenkuljetusajoneuvoa. 6×6 esiteltiin vuonna 2010 ja 8×8 2011.

Arma on amfibiokykyinen ja runkonsa ansiosta hyvin suojattu miinoilta ja ballistisesti sekä kemiallisilta ja biologisilta aseilta. Ajoneuvo on modulaarinen, joten se voidaan aseistaa useilla erilaisilla manuaalisilla tai kauko-ohjatuilla asejärjestelmillä, esimerkiksi konekiväärein. Arma voidaan ilmakuljettaa Lockheed C-130 Hercules -kuljetuskoneella.

## Käyttö
### Käyttäjämaat
*  (Vuonna 2010 maa tilasi 73 ajoneuvoa.)
*  (18. heinäkuuta 2023 kerrottiin maan tilaavan 834 ajoneuvoa.)
*  (18. lokakuuta 2023 kerrottiin maan tilaavan "noin 230" ajoneuvoa 130 miljoonan euron sopimuksella.)
*  (Vuonna 2017 maa tilasi 400 BMP-3:n torneilla varustettua Rabdan-mallin ajoneuvoa. Mahdollisesti lisäostoja suunnitteilla.)

### Taistelukäyttö
Bahrain on käyttänyt Arma-vaunujaan Saudi-Arabian johtamassa väliintulossa Jemenin sisällissodassa.

## Lähteet
Toyota Liteace

**Toyota Liteace**, aikaisemmilta nimiltään Lite Ace tai Lite-Ace, tunnetaan myös nimellä Toyota Town-Ace (1976-) ja Toyota Master Ace Surf (1982-1992), on pienikokoinen ja kevyt, lähinnä kaupunkiajoon tarkoitettu pakettiauto jota japanilainen Toyota valmisti vuodesta 1970 vuoteen 2007. Vuonna 2008 valmistus siirtyi Daihatsulle.  

Suomeen Liteace tuotiin vuonna 1980, jolloin mallin nimi oli Lite-Ace.

## Lähteet
Robert S. Summers

**Robert Samuel Summers** (19. syyskuuta 1933 Halfway, Oregon – 1. maaliskuuta 2019 New Canaan, Conneticut) oli yhdysvaltalainen oikeustieteilijä. Summers toimi oikeushallinnon professorina Cornellin yliopistossa.

Summersin vanhemmat olivat maanviljelijöitä. Hän suoritti alemman korkeakoulututkinnon Oregonin yliopistossa vuonna 1955, opiskeli Fulbright-stipendillä Southamptonin yliopistossa ja suoritti oikeustieteellisen kandidaatin tutkinnon (LL.B) Harvardin yliopistossa vuonna 1959. Summers työskenteli Oregonin yliopistossa vuosina 1960–1968 ja Cornellin yliopistossa vuosina 1969–2010, jossa hänet nimitettiin professoriksi vuonna 1976. Hän myös luennoi ja toimi vierailevana professorina useissa yliopistoissa ympäri maailmaa sekä sai monia huomionosoituksia, kuten Helsingin yliopiston kunniatohtorin arvon vuonna 1990. Summers oli mukana perustamassa vuonna 1969 Council on Legal Education Opportunity -yhdistystä, joka pyrkii lisäämään vähemmistöjen ja pienituloisten osuutta oikeustieteellisessä koulutuksessa.

Summers julkaisi 55 teosta ja yli 100 artikkelia, joissa hän käsitteli muun muassa oikeusrealismia, laintulkintaa sekä oikeuden muotoa ja sisältöä. Hän oli erikoistunut sopimus- ja kauppaoikeuteen sekä oikeusfilosofiaan ja -teoriaan. Summers kirjoitti yhdessä Michiganin yliopiston professorin James J. Whiten kanssa Yhdysvaltain kauppaoikeuden kodifikaation Uniform Commercial Code neliosaisen kommentaariteoksen, joka on alalla eniten viitattu ja josta oli otettu kuusi painosta Summersin kuolemaan mennessä. Summers osallistui lakikodifikaatioiden laatimiseen Venäjällä, Egyptissä ja Ruandassa. Hän oli myös mukana perustamassa Bielefelder Kreis -tutkijaryhmää.

## Lähteet
SOK:n varasto ja toimistot

Entinen **SOK:n Oulun konttori-, jakelu- ja varastorakennus** on Oulun Vanhatullin kaupunginosassa toiminut konttori-, jakelu- ja varasto sekä myöhemmin usean pienen palveluyrityksen tiloina toiminut rakennus. Rakennus on arkkitehti Erkki Huttusen suunnittelema funktionalistinen rakennus, joka valmistui vuonna 1938. SOK osti tontin Etu-Lyötyn alueelta vuonna 1934, ja rakennustyöt aloitettiin huhtikuussa 1937 rakennuksen valmistuessa kesäkuussa 1938.

Talo lukeutuu Museoviraston valtakunnallisesti merkittävien rakennettujen kulttuuriympäristöjen inventointiin (RKY) ja kansainvälisen DOCOMOMO-järjestön hyväksymään suomalaisen modernin arkkitehtuurin merkkiteosten joukkoon.

Alkuperäistä SOK:n toimintaa rakennuksessa oli vuoteen 1988, jonka jälkeen rakennus on ollut kaupan. Rakennuksessa on ollut vuokralla pienempiä palveluyrityksiä.

Rakennuksen osti vuonna 2020 oululainen kiinteistösijoitusyhtiö Technocampus Oy, jonka tarkoitus on rakentaa varasto-osan eteläpäähän 12-kerroksinen uudisosa. 
 
## Lähteet

## Aiheesta muualla
Lauri J. Toivonen

**Lauri Johannes (Sikstuksenpoika) Toivonen** (21. marraskuuta 1888 Ruokolahti – 6. toukokuuta 1969 Tampere) oli suomalainen fantasiakirjailija. Hän oli Hämeessä ja Laatokan Karjalassa kasvanut ja myöhemmin Tampereella asunut kansakoulun lämmittäjä ja entinen merimies.

Toivosen vuonna 1933 ilmestynyt seikkailuromaani *Uponnut maa* kertoi Tyynellä valtamerellä sijainneesta tarunomaisesta korkealle kehittyneestä Mu-maasta, joka upposi suuressa luonnonmullistuksessa mereen Atlantis-mantereen tavoin. Romaanin kertoja lähtee muutamien toveriensa kanssa laivalla etsimään tätä maata ja he purjehtivat Helsingistä Englannin kautta ja edelleen Panaman kanavan läpi Pääsiäisaarelle. Romaanin kertoja uskoo Pääsiäissaaren olevan kuvapatsaineen muinaisen Mu-maan merenpinnan yläpuolelle jäänyt pieni jäännös. Retkikunta löytää saarelta eräästä luolasta maljakon, joka sisältää vanhaa kirjoitusta täynnä olevia ohuita hopealevyjä. 

Hopealevyt on kirjoittanut ja luolaan tallentanut eräs Mu-maan tuhosta henkiinjäänyt ylimmäisen papin Eknon poika Minos, joka purjehtii muiden tuhosta henkiinjääneiden kanssa Välimerelle ja perustaa Kreetan saarelle uuden minolaisen kultturin. Hopealevyjen sisältämä kertomus alkaa siitä kun Minos karkaa Ra-jumalan temppelistä yhdessä pyhän papittaren Ilamin kanssa ja kertomus päättyy Mu-maan tuhoon.

Toivonen työskenteli lämmittäjänä ja vahtimestarina Tampereella Aleksanterin kansakoulussa. Toivosen puoliso oli Susanna Fransin (Sanni Fransiina) Toivonen (1891–1964). Toivosen isä oli Juha Sikstus Toivonen. Lauri Toivonen oli käynyt kansakoulun ja siirtyi vuonna 1905 synnyinseudultaan Ruokolahdelta Urjalan ja Kylmäkosken kautta Jaakkimaan Kurenrantaan, jossa toimi koneenkäyttäjänä. Hän muutti vuonna 1912 Tampereelle ja sieltä Helsinkiin avioituen siellä ensimmäisen puolisonsa Aino Amanda Mäkipään kanssa vuonna 1915. Helsingistä Toivonen palasi Karjalaan Sortavalan maalaiskuntaan Läskelään samana vuonna 1915 toimien siellä lämmittäjänä. Läskelästä Toivonen muutti puolisonsa kanssa Hämeenkyröön vuonna 1917.

Asuessaan Laatokan Karjalassa Toivonen kirjoitti nimimerkillä *Kullervo* useita tarunomaisia kertomuksia, muun muassa asuinseudultaan Karjalassa. Toivonen oli myös yksi kirjoittajista Suomalaisen Kustannus-osakeyhtiö Kansan vuonna 1911 kustantamassa teoksessa *Poikien kirja* matkakuvauksellaan *Käynti Valamossa*. 

## Teoksia
* *Uponnut maa : historiallinen romaani Etelämereltä*. WSOY 1933
nimimerkillä *Kullervo*
* *Annanriutta : kertomus Karjalasta*. Isak Julin, Tampere 1908
* *Hiidenlinna*. Isak Julin, Tampere 1908
* *Miestappo-luodon taru : romantillinen kertomus*. W. Toivonen, Tampere 1908
* *Erämaan lapsi : kertomus neljännentoista sataluvun alkuvuosilta*. Isak Julin, Tampere 1909
* *Kellosalmen taru : kertomus isonvihan ajoilta*. Isak Julin, Tampere 1909

## Lähteet
Josh Rock

**Josh Rock** (s. 13 maaliskuuta 2001) on pohjoisirlantilainen dartsinpelaaja, joka on pelannut PDC:n alaisuudessa vuodesta 2022. 

Rock on urallaan saavuttanut nuorten maailmanmestaruuden vuonna 2022, jossa hän heitti kaikkien aikojen korkeimman nuorten MM-kisojen loppuotteluiden keskiarvotuloksen 104,13.  

Dartsin MM-kisoissa Rockin paras saavutus on selviytyminen 16 parhaan joukkoon debyyttikisoissaan vuonna 2023, jossa hän putosi neljännellä kierroksella walesilaiselle Jonny Claytonille. Rock on selviytynyt 16 parhaan joukkoon myös vuoden 2022 EM- sekä Grand Slam of Darts- kisoissa.  Lokakuussa 2023 Rock on maailmanlistan sijalla 26.

Vuoden 2022 Grand Slam of Darts -kisassa Rock heitti uransa ensimmäisen televisioidun yhdeksän tikan pelin alankomaalaista Michael van Gerweniä vastaan.

## Lähteet
Romanian unkarilaisten demokraattinen liitto

**Romanian unkarilaisten demokraattinen liitto** (, lyh. **RMDSZ**, . lyh. **UDMR**) on romanialainen puolue, joka edustaa maan suurta unkarilaisvähemmistöä. Puolue perustettiin 25. joulukuuta 1989 Nicolae Ceaușescun diktatuurin romahdettua. Sen päätarkoitus on edustaa maan unkarilaisväestöä ja suojella heidän kieltään ja kulttuuriaan. Puolueen perustaja kalvinistipappi László Tőkés lukeutuu kommunistidiktatuurin päättäneen vallankumouksen johtajiin. Romanian unkarilaisista enemmistö äänestää puoluetta, ja se on ollut mukana useimmissa maan hallituksissa.

Unkarilaisten demokraattisen liiton suurimpiin poliittisiin saavutuksiin voidaan lukea vuoden 2001 kielilaki, joka sallii vähemmistökielten käyttämisen virallisissa yhteyksissä kunnissa, joiden väestöstä vähintään 20 prosenttia kuuluu kyseiseen kielivähemmistöön. Se on myös saanut turvattua oikeuden unkarinkieliseen koulutukseen.

RMDSZ on suurin kolmesta romanianunkarilaisia edustavista poliittisista puolueista. Se on erittäin läheisissä väleissä Unkarin Fidesz-puolueen kanssa, joka on ostanut Romanian unkarilaismedioita itselleen. Romanian ja Unkarin keskinäiset suhteet ovat toisinaan jännitteiset. Puolueen puheenjohtaja Hunor Kelemen on kertonut medialle ulkounkarilaisten tukevan Fideszin politiikkaa, mikä näkyy puolueen suurena kannatuksena Unkarin vaaleissa ulkounkarilaisten keskuudessa. 

RMDSZ:llä on 20 edustajaa Romanian edustajainhuoneessa. Senaatissa puolueen edustajia on yhdeksän. Euroopan parlamentissa puolueen kaksi europarlamentaarikkoa kuuluvat Euroopan kansanpuolueen ryhmään.

## Puheenjohtajat
Seuraavat henkilöt ovat toimineet puolueen puheenjohtajina: 
* Géza Domokos 1990–1993
* Béla Markó 1993–2011
* Hunor Kelemen 2011–

## Lähteet
Hor (faarao)

**Hor** tai **Hor I** (myös **Hor Awibre**) oli muinaisen egyptin 13. dynastiaan kuuluva faarao. Hän hallitsi noin 1777–1775 eaa. Hor määräsi hallintokaudellaan uudistamaan faarao Amenemhat III:n pyramidin Dahshurissa. Omaksi haudakseen Hor valitsi käyttämättömän kuiluhaudan. Horin hauta löydettiin arkeologisissa kaivauksissa vuonna 1894, ja sieltä löytyi erilaisia esineitä sekä faaraota esittävä puuveistos.

## Lähteet
Schlagintweitin veljekset

**Schlagintweitin veljekset** tarkoittaa lähinnä kolmea saksalaisveljestä viidestä Schlagintweitin perheen veljeksestä. Kaikki viisi olivat tieteilijöitä, mutta heistä varsinkin kolme, Hermann (1826–1882), Adolf (182–1857) ja Robert (1833–1885), saavutti mainetta Intian ja Keski-Aasian vuoristojen tutkijoina. Muut kaksi olivat etnografi Edouard ja kielitieteilijä Emil Schlagintweit.

Hermann ja Adolf Schlagintweit tutkivat aluksi vuodesta 1846 alkaen Alppeja (*Untersuchungen über die physikalische Geographie der Alpen*, 1850, *Neue Untersuchungen*, 1854), kunnes kaikki kolme lähtivät Preussin hallitsijan ja Itä-Intian komppanian lähettäminä 1854 Intiaan. He viipyivät Aasiassa vuoteen 1857 tutkimassa Intiaa, josta käsin he tekivät osaksi yhdessä, osaksi erikseen retkiä Himalajalle, Karakorumille, Tiibetiin, Sikkimin, Assamiin, Afganistanin rajavuorille ja muuallekn. Matkalla Yarkandissa Adolf Schlagintweit vangittiin ja surmattiin Kašgarissa.

Retkikunnan tieteelliset tulokset on julkaistu teoksissa *Results of a Scientific mission to India and High Asia* (1860–1866) ja *Reisen in Indien und Hochasien* (1869–1880). Myöhemmin, 1869–1880, Robert von Schlagintweit teki Pohjois-Amerikkaan kaksi matkaa, joiden tuloksia ovat muun muassa julkaisut *Die Pacific-Eisenbahn* (1870), *Kalifornien* (1871), *Die Mormonen* (1874), *Santa Fé- und Südpacificbahn* (1884).

## Lähteet

## Aiheesta muualla
Elize Rydin diskografia

Tämä on **[[Elize Ryd]]in diskografia**.

## Albumit
### Amaranthe

* 
* 
* 
* 
* 
* 
* 

### Avalon

* 
* 

### Docker’s Guild

* 

## EP:t
### Amaranthe

* , EP

## Singlet
### Amaranthe

* ”Hunger” (2011)
* ”Rain” (2011)
* ”Amarathine” (2011)
* ”1.000.000” Lightyears (2012)
* ”The Nexus” (2013)
* ”Burn With Me” (2013)
* ”Invincible” (2013)
* ”Drop Dead Cynical” (2014)
* ”Dynamite” (2014)
* ”Trinity” (2014)
* ”Digital World” (2014)
* ”That Song” (2016)
* ”Fury” (2016)
* ”Maximize” (2016)
*"Army of the Night" (Powerwolf - cover) (2018)
*"365" (2018)
*"Countdown" (2018)
*”Inferno” (2018)
*”Do or Die” (2020)
*”Viral” (2020)
*”Strong” (2020)
*”Archangel” (2020)
*”PvP” (2021)
*”Find Life” (2022)
*”Damnation Flame” (2023)
*”Insatiable” (2023)
*”Outer Dimensions” (2023)
*”Re-Vision” (2024)
*"Chaos Theory" (2026)

### Muut

* ”Sacrimony (Angel of Afterlife)” (2012, Kamelot)
* ”Enshrined in My Memory” (2013, Avalon)
* ”Evolution” (2012, Dreamstate)
* ”Julen är här” (Raskasta joulua, Tony Kakko)
* ”Himlen i Min Famn” (Raskasta Joulua vol. 2)
* ”What Lies Below” (Gus G)
* ”At the Break of Dawn” (Arion)
* ”My Cocaine” (Smash Into Pieces)
* "The Mansion" (2020, Conception)
* "In Times of Despair" (2021, Circus of Rock)
* "Vinter" (2022, Raskasta Joulua Viides Adventti)
* "Life Is Now" (2022, Basic Element)
* "What We're Up Against" (2023, Apocalyptica)
* "Doomsday Party" (2023, Dragonforce)

## Aiheesta muualla

*  
* 
* 
*
Sobekhotep V

**Sobekhotep V** tai Sebekhotep V oli muinaisen egyptin 13. dynastiaan kuuluva faarao. Torinon papyruksen mukaan hän hallitsi 4 vuotta, 8 kuukautta ja 29 päivää. Hänet mainitaan myös Karnakin kuningasluettelossa.

## Lähteet
Schlippenbach

**Schlippenbach** on muun muassa seuraavien henkilöiden sukunimi:

* Alexander von Schlippenbach (s. 1938), saksalainen free jazz -pianisti
* Christofer Carl von Schlippenbach (myös: Christoffer t. Christopher) (1624–1660), ruotsalainen kreivi, soturi ja diplomaatti
* Wolmar Anton von Schlippenbach (1653–1721), ruotsalainen kenraaliluutnantti, Viron kenraalikuvernööri 1704–1706.
Aaron Dessner

**Aaron Brooking Dessner** (s. 23. huhtikuuta 1976 Cincinnati, Ohio, Yhdysvallat) on yhdysvaltalainen muusikko, lauluntekijä ja musiikkituottaja. Dessner tunnetaan parhaiten The National -yhtyeestä ja työstään Taylor Swiftin albumilla *[[Folklore (Taylor Swiftin albumi)|Folklore]]*.

Dessner soittaa kitaraa, pianoa ja bassoa The National -yhtyeessä. Hän on perustanut yhtyeen Big Red Machine yhdessä Bon Iver -yhtyeen Justin Vernonin kanssa. Dessner on tuottanut ja säveltänyt musiikkia muun muassa Taylor Swiftille, Ed Sheeranille, Sharon Van Ettenille ja Gracie Abramsille. Hän on säveltänyt myös elokuvamusiikkia yhdessä kaksoisveljensä Bryce Dessnerin kanssa. Hänet on palkittu Grammy-palkinnolla työstään The Nationalin albumilla *[[Sleep Well Beast]]* ja Taylor Swiftin albumilla *[[Folklore (Taylor Swiftin albumi)|Folklore]]*. 

## Diskografia
### The National

* *[[The National (albumi)|The National]]* (2001)
* *[[Sad Songs for Dirty Lovers|Sad Songs for Dirty Lovers]]* (2003)
* *[[Alligator (albumi)|Alligator]]* (2005)
* *[[Boxer (albumi)|Boxer]]* (2007)
* *[[High Violet |High Violet]]* (2010)
* *[[Trouble Will Find Me]]* (2013)
* *[[Sleep Well Beast]]* (2017)
* *[[I Am Easy to Find]]* (2019)
* *First Two Pages of Frankenstein* (2023)
* *Laugh Track* (2023)

### Big Red Machine

* *[[Big Red Machine (albumi)|Big Red Machine]]* (2018)
* *[[How Long Do You Think It’s Gonna Last?]]* (2021)

### Complete Mountain Almanac
* *Complete Mountain Almanac* (2023)

### Elokuvasävellykset
* *Big Sur* (2013) 
* *Transpecos* (2016) 
* *C'mon, C'mon* (2021) 
* *Cyrano* (2021)

### Tuottajana

**Gracie Abrams**
* *This Is What It Feels Like* (2021)
* *Good Riddance* (2023)
* *The Secret of Us* (2024)

**Hannah Georgas**
* *All That Emotion* (2020)
* "Right Love" (2022)

**[[Mumford & Sons]]**
* ”Wilder Mind” (2015)
* ”Forever” (2019)

**Richard Reed Parry**
* *Quiet River Dust, Vol. 1* (2018)
* *Quiet River Dust, Vol. 2* (2019)

**[[Ed Sheeran]]**
* *[[− (albumi)|− (Subtract)]]* (2023)
* *[[Autumn Variations]]* (2023)

**[[Taylor Swift]]** 
* *[[Folklore (Taylor Swiftin albumi)|Folklore]]* (2020)
* *[[Evermore]]* (2020)
* *[[Midnights]]* (5 bonuskappaletta) (2023)
* *[[The Tortured Poets Department]]* (2024)
* muita kappaleita

**Muut artistit**
* Doveman - *The Comformist* (2009)
* Sharon Van Etten - *Tramp* (2012)
* The Local Natives - *Hummingbird* (2013)
* Luluc - *Passerby* (2014)
* Little May - *For the Company* (2015)
* Bashed Out - *This Is the Kit* (2015)
* Lisa Hannigan - *At Swim* (2016)
* Frightened Rabbit - *Painting Of A Panic Attack* (2016)
* Adia Victoria - *Silences* (2019)
* The Lone Bellow - *Half Moon Light* (2020)
* Eve Owen - *Don't Let the Ink Dry* (2020)
* Ben Howard - *Collections from the Whiteout* (2021)
* Indigo Sparke - *Hysteria* (2022)
* Nanna* - *How to Start a Garden* (3 kappaletta) (2023)
* Bess Atwell - *Light Sleeper* (2024)


==Palkinnot==
* [[Parhaan vaihtoehtoalbumin Grammy-palkinto|Grammy, vuoden vaihtoehtoalbumi]] (*Sleep Well Beast*, 2018)
* [[Vuoden albumin Grammy-palkinto|Grammy, vuoden albumi]] (*Folklore'', 2021)

## Katso myös
* The National
* Big Red Machine

## Lähteet
Rantue

**Rantue** () on maaseututaajama (*posjolok*) Sortavalan kaupunkikunnassa, Karjalan tasavallan Sortavalan piirissä Venäjällä. Se sijaitsee Laatokan Riekkalansaaren länsirannalla. Vuonna 2013 Rantueessa oli 29 asukasta.

Rantueessa sijaitsee ortodoksinen Sortavalan pyhän Nikolaoksen kirkko eli Miikkulan kirkko. Alueella on ollut kirkko ainakin jo 1500-luvun alussa. 

Suomelle kuuluessaan Rantue oli yksi Sortavalan maalaiskunnan kylistä. Sotien jälkeen maalaiskunnan asukkaita sijoitettiin muun muassa Jyväskylän maalaiskuntaan, jonka Palokan kylään syntyi suurimmaksi osaksi siirtolaisten asuttama Rantueeksi nimetty asuinalue. Nykyään asuinalue kuuluu Jyväskylän Mannilan kaupunginosaan.

## Lähteet
Ferdinand Schmidt

**Ferdinand Schmidt** (1816–1890) oli saksalainen nuortenkirjailija. Hän perusti kansankirjastoja ja kirjoitti historiateoksia ja kirjoja nuorisolle, osittain valistushengessä.

## Teokset
* *Jugendbibliothek*-sarja (73 nidettä, 1855–1885)
* *Preussens Geschichte*
* *Weltgeschichte für Haus und Schule*
* *Volkserzählungen*
* *Kaiser Wilhelm und seine Zeit*

### Suomennettu tuotanto
* *Nibelungein tarina: saksalaisten kansalliseepos*. Ferdinand Schmidtin laatimasta nuorisopainoksesta suom. Helmer Winter. Uusikaupunki, 1926

## Lähteet
Severus Hölttä

**Uuno Severus Hölttä** (1895–1966) oli suomalainen taidemaalari.

Hölttä oli Suomen sisällissodan aikana punakaartissa. Sodan päätyttyä hän joutui Hennalan vankileirille mutta karkasi sieltä ja pakeni Ruotsiin. Hölttä oleskeli sitten ulkomailla ja palasi Suomeen vasta syyskuussa 1928.

Hölttä pidätettiin Kotkassa lokakuussa 1928 epäiltynä osallisuudesta sisällissodan aikana tapahtuneeseen seppä Evert Naakan murhaan. Kolme punakaartilaista haki 8. huhtikuuta 1918 Naakan asunnostaan Kotkan Hovinsaarella viedäkseen hänet työväentalolle kuulusteltavaksi. Uuden aseman kohdalla he kuitenkin surmasivat Naakan ja heittivät hänen ruuminsa avantoon. Ruumis löytyi vasta myöhemmin keväällä.

Kotkan raastuvanoikeudessa todettiin, että Hölttä ei ollut voinut osallistua murhaan, koska hän jalkavamman takia ei ollut murhapaikalla. Raastuvanoikeus vapautti Höltän, mutta syyttäjä valitti Viipurin hovioikeuteen, joka puolestaan tuomitsi Höltän avunannosta murhaan kuudeksi vuodeksi kuritushuoneeseen. Tuomiosta valitettiin korkeimpaan oikeuteen, ja korkein oikeus kumosi 7. kesäkuuta 1929 antamallaan päätöksellä hovioikeuden tuomion ja vapautti Höltän kaikesta vastuusta. Hölttä oli kuitenkin joutunut istumaan kuukausikaupalla syyttömänä vankilassa.

Kansan Arkistossa säilytetään Höltän vesiväritöitä, piirustuksia ja käsinkirjoitettuja muistiinpanoja. Höltän papereiden joukossa on myös vanha punakaartin jäsenkortti ja korkeimman oikeuden vapauttava päätös seppä Naakan murhajutussa.

## Kirjallisuutta
* Kerttuli Wessman : *Helsinki kehyksissä: taidetta Helsingin kaupunginmuseon kokoelmista - Helsingfors i ramar: konst ur Helsingfors stadsmuseums samlingar*. Liittyy samannimiseen 15.9.2004 -12.2.2006 pidettyyn näyttelyyn Helsingin kaupunginmuseon Hakasalmen huvilassa. Helsingin kaupunginmuseo, Helsinki 2005  

## Lähteet

## Aiheesta muualla
* Severus Höltän maalauksia vuosilta 1937–1950 (Finna)
Pebanen piiri

**Pebanen piiri** () on Mosambikin Zambezian maakuntaan kuuluva piiri. Piirikeskus on Intian valtameren rantakylä Pebane, joka sijaitsee linnuntietä 150 kilometriä maakuntakeskus Quelimanesta itäkoilliseen. 

## Piiri ja sen naapurit, aluehallinto
Pebanen piiriä rajaa etelässä Intian valtameri, lännessä Mocubelan ja Mulevalan piirit, pohjoisessa Gilén piiri sekä idässä Nampulan maakunnan Moman piiri.

Piirin pinta-ala on noin 9&nbsp;985 neliökilometriä (1997, 2019). Muiden lähteiden mukaan piirin pinta-ala olisi 10&nbsp;182 km² (2007, 2021) tai 10&nbsp;086 km² (2005).

Paikallistasolla piiri jakautuu kolmeen hallinto-alueeseen (): P.A Mulela (Mulela Mualama), P.A Naburi ja P.A. Pebane (sede). Hallintoalueet jaetaan edelleen paikkakuntiin (localidades).

## Väestö
Mosambikin tilastoviranomaisen väkilukuarvio on 240&nbsp;493 asukasta (2022). 
Edellisten vuosikymmenten aikana väkiluku on kehittynyt seuraavasti: 135&nbsp;275 (VL 1997); 187&nbsp;289 (VL 2007) ja 195&nbsp;857 (VL 2017, prel.).

Väestöstä lukutaidottomia on 53,8 prosenttia (2021; vuonna 1997: 80,2&nbsp;%); miehillä lukutaito oli selvästi yleisempää kuin naisilla (1997). Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Mosambikin virallista kieltä portugalia puhui vain 26,1 prosenttia piirin asukkaista; miehet yli kaksi ja puoli kertaa naisia useammin (1997).

Väestönkasvun seurauksena yli puolet maakunnan väestöstä on lapsia ja nuoria (0–17-vuotiaita); Mosambikin tilastoviraston (INE) väestöennusteen (2022) mukaan alle 20-vuotiaita oli Pebanen piirin asukkaista 59,8 prosenttia (143&nbsp;893/240&nbsp;493). Unescon Zambeziaan keskittyvän raportin ja maakunnan terveystilaston mukaan mukaan lasten moniulotteinen köyhyys on Zambezian maakunnassa erittäin yleistä (59,1 % lapsista). Lisäksi esimerkiksi alle 5-vuotiaitten krooninen aliravitsemus (44,6&nbsp;%) ja anemia sekä lapsikuolleisuus (6,84&nbsp;%) ovat hyvin korkealla tasolla (2015–2018). Yleisesti koko Mosambik lukeutuu matalan tulotason maiden keskiarvoa alhaisemmalle tulotasolle, mikä osaltaan kuvastaa äärimmäisen köyhyyden yleisyyttä koko maassa.

## Talous
Maatalous, kalastus ja karjankasvatus ovat keskeisiä elinkeinoja. Tärkeimpiin tuotteisiin lukeutuvat maniokki, kalat, karja ja vuohet.

Piirin turistinähtävyyksiin kuuluvat muun muassa Mulelan kuumat lähteet ja Gilén piirin kanssa yhteinen Gilén kansallispuisto (Parque Nacional de Gile).

## Kuvia

Pebane's remote village.jpg|Piirikeskusta eli Pebanen kylää.
Gilè e Pebane- 2010- street market.jpg|Katukauppaa Pebanessa.
COSV - Mozambico 2010 - Distretti di Gilè e Pebane - Villaggio.jpg|Joku piirin syrjäisempi kylä.
Mozambico2010- risorse naturali Gilè e Pebane- persone- COSV.jpg| Kalastajien vene.
COSV - Mozambico 2010 - Distretti di Gilè e Pebane - Riserva di Gilé 5.jpg|Gilén kansallispuistoa.


## Lähteet

## Aiheesta muualla
Yozgatin kansallispuisto

**Yozgatin kansallispuisto** on luonnonsuojelualue Turkissa noin viisi kilometriä Yozgatista. Siellä kasvaa havupuita, tammia ja katajaa. Alueella on myös kuumia lähteitä.

Puisto on perustettu vuonna 1958, ja se on Turkin vanhin kansallispuisto.

## Lähteet
Lempäälän pappila

**Lempäälän pappila** (ruots. *Lembois prästgård*) on entinen kirkkoherran virka-asunto Lempäälässä, Pirkanmaalla. Hirsinen rakennus on valmistunut vuonna 1903 arkkitehti Berndt Blomin piirustusten mukaisesti. Tyylisuunnaltaan pappila edustaa jugendia, ja se on yksi arvokkaimpia jugendpappiloita Tampereen hiippakunnassa. Rakennuksen omistaa Lempäälän seurakunta.

Samalla paikalla on sijainnut pappila jo 1400-luvulla. Nykyisin pappilassa sijaitsee seurakunnan kokoontumis- ja työtiloja. Lempäälän pappila on remontoitu viimeksi vuosina 2011–2012.

## Lähteet
Oulunsalon kirkonkylän rauhanyhdistys

**Oulunsalon kirkonkylän rauhanyhdistys** on Oulunsalossa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja ja julistaa sanaa Jeesuksen lähetyskäskyn mukaisesti.

Kirkonkylän Rauhanyhdistyksessä on noin 550 jäsentä. Rauhanyhdistyksen seurasaliin mahtuu 800 henkilöä, ja siellä pidetään seuroja sunnuntaisin.

## Historia
Oulunsaloon lestadiolaisuus levisi 1860-luvun loppupuolella. 1870-luvun alussa saarnaajaksi ja maallikkojohtajaksi nousi Pekka Anttila, jonka saarnamatkat ulottuivat Oulunsalon ulkopuolelle. Vuonna 1882 Oulunsalossa oli voimakas herätys. Liikkeen kannatus kasvoi ja 1900-luvun vaihteessa 1&nbsp;140 asukkaan pitäjässä oli noin 200 lestadiolaiskristittyä.

## Katso myös
* Uskonto Oulussa
* Vanhoillislestadiolaisuus
* Suomen Rauhanyhdistysten Keskusyhdistys
* Oulunsalon seurakunta

## Lähteet
* 

### Viitteet
Ulmanen

**Ulmanen** on sukunimi, joka on muun muassa seuraavilla suomalaisilla henkilöillä:

* Aino Ulmanen (s. 1948), taidemaalari
* Antti Ulmanen (s. 1999), jalkapalloilija
* Pekka Ulmanen (1958–2023), muusikko
116 (luku)

**116** (**satakuusitoista**) on luonnollinen luku, jota edeltää luku 115 ja seuraa luku 117.

## Matematiikassa
* 116 on yhdistetty luku.
* 116 on vajaa luku.
* 116 on Harshad-luku binäärijärjestelmässä.
* 116 kuuluu Erdősin–Woodsin lukuihin.
* 116 kuuluu O’Halloranin lukuihin, koska se on parillinen mutta *ei* voi olla sellaisen suorakulmaisen särmiön pinta-ala, jonka särmien pituudet ovat kokonaislukuja.
* 116!+1 on kertoma-alkuluku.
* 116 voidaan muodostaa viiden positiivisen kuutioluvun summana: 4 \cdot 3^3 + 2^3.
* 116 esiintyy Aronsonin lukujonossa eli seuraavassa englanninkielisessä virkkeessä, joka kuvaa itseään: *T is the first, fourth, eleventh, sixteenth, twentyfourth, twentyninth, thirtythird, thirtyfifth, thirtyninth, fortyfifth, fortyseventh, fiftyfirst, fiftysixth, fiftyeighth, sixtysecond, sixtyfourth, sixtyninth, seventythird, seventyeighth, eightieth, eightyfourth, eightyninth, ninetyfourth, ninetyninth, onehundredfourth, onehundredeleventh, onehundredsixteenth, … letter in this sentence.*

## Luonnontieteissä
* Alkuaineiden jaksollisessa järjestelmässä 116 on livermoriumin järjestysluku.
* Tina-116 on tinan vakaa isotooppi.
* Osmium-192 on osmiumin vakaa ja luonnossa yleisin isotooppi, jonka neutroniluku on 116.
* Iridium-193 on iridiumin vakaa ja luonnossa yleisin isotooppi, jonka neutroniluku on 116.
* Platina-194 on platinan vakaa isotooppi, jonka neutroniluku on 116.
* Elohopea-196 on elohopean vakaa isotooppi, jonka neutroniluku on 116.
* 116 Sirona on asteroidi.

## Muissa yhteyksissä
* Seututie 116 kulkee Lohjan ja Siuntion välillä.
* V116-luokka oli Saksan keisarikunnan laivaston hävittäjäluokka.
* RIM-116 Rolling Airframe Missile on yhdysvaltalainen ohjus.
* STS-116 oli Nasan avaruussukkulalento, jolla ensimmäinen ruotsalainen kävi avaruudessa.
* Mormonin kirjaan liittyvät kadonneet 116 sivua.

## Lähteet

## Aiheesta muualla
Turkin terveystieteiden yliopisto

**Turkin terveystieteiden yliopisto** (, lyhennys **SBÜ**; , lyhennys **UHS**) on vuonna 2015 muodostettu julkinen terveystieteellinen yliopisto, joka toimii usealla paikkakunnalla kotimaassaan Turkissa sekä ulkomailla. Yliopisto tulkitsee toimintansa alkamisajaksi vuoden 1903, jolloin Osmanien valtakunnan lääketieteellinen korkeakoulu aloitti toimintansa Istanbulissa. 

Akateemista henkilökuntaa on yli 3&nbsp;000 ja perusopiskelijoita oli yli 22&nbsp;000. Lisäksi yliopistossa opiskelee jatkotutkintoa yli 1&nbsp;000 henkilöä.

Yliopiston opetuskielenä on turkki. Yliopistolla on yliopistokampukset kotimaassaan Turkissa Istanbulissa, Ankarassa, Bursassa, İzmirissä ja Trabzonissa. Pääkampukset ovat Istanbulin Hamidin kampus ja Ankaran Gülhanen kampus. Ulkomaiset yliopistokampukset sijaitsevat Somalian Mogadishussa, Sudanin Nyalassa ja Uzbekistanin Buharassa.. Yliopiston Istanbulin pääkampus toimii Hamidin kampukseksi kutsutussa rakennuksessa (sulttaani Abd-ul-Hamid II:n mukaan). Vuonna 2016 Turkin sotilaslääketieteellinen korkeakoulu Ankarassa (nykyinen Ankaran Gülhanen kampus) liitettiin osaksi yliopistoa.

Kiinalaisessa ARWU-yliopistorankingissa se luokiteltiin ensimmäisen kerran vuonna 2022. Vuonna 2023 se luokiteltiin sijaluokkaan 701-800. Tässä arvioinnissa se oli toiseksi arvostetuin turkkilainen yliopisto. Tässä vaiheessa esimerkiksi brittiläinen THE-ranking ei vielä arvioinut osin sateenvarjotyyppisesti usean yliopiston kampuksella toimivan terveystieteiden yliopiston sijoitusta, vaikka oli jo liitänyt sen yliopistorankinginsa seurantaan.

## Lähteet
Maganja da Costan piiri

**Maganja da Costan piiri** () on Mosambikin Zambezian maakuntaan kuuluva piiri. Piirikeskus on Maganja da Costan kaupunki (Vila de Maganja da Costa), joka sijaitsee linnuntietä 91 kilometriä maakuntakeskus Quelimanesta koilliseen. 

## Piiri ja sen naapurit, aluehallinto
Maganja da Costan piiriä rajaa etelässä Intian valtameri, lounaassa Namacurran piiri, luoteessa Mocuban piiri ja idässä Mocubelan piiri.

Piirin pinta-ala on noin 2&nbsp;945 neliökilometriä (2019), toisen lähteen mukaan 2&nbsp;872,7 km² (2021). Aiemmin piiri oli laajempi, sillä pinta-alaksi ilmoitettiin 7&nbsp;597 km² (1997, 2007) tai 7&nbsp;644 km² (1997). Pinta-alan pudotus selittyy Mosambikin parlamentin joulukuun 2013 päätöksellä perustaa Mocubelan piiri kahdesta tuolloisen Maganja da Costan piirin hallintoalueesta.

Paikallistasolla Maganja da Costan piiri jakautuu kahteen hallinto-alueeseen (): P.A. Maganja da Costa (sede) ja P.A. Baixo Licungo Nante. Vuoteen 2013 saakka piiri jakautui neljään hallintoalueeseen, joista kaksi (P.A. Bajone ja P.A. Mocubela) siirrettiin uuteen Mocubelan piiriin. Hallintoalueet jaetaan edelleen paikkakuntiin (localidades).

## Väestö
Mosambikin tilastoviranomaisen väkilukuarvio on 169&nbsp;584 asukasta (2022). Edellisten vuosikymmenten aikana väkiluku on kehittynyt seuraavasti: 229&nbsp;230 (VL 1997); 280&nbsp;000 (VL 2007) ja 183&nbsp;504 (VL 2017, prel.). Erityisesti kahden hallintoalueen menettäminen uudelle piirille joulukuussa 2013 supisti Maganja da Costan piirin väkilukua.

Väestöstä lukutaidottomia on 61,0 prosenttia (2021), kun aiemmin heitä oli 87,1&nbsp;% (1997). Miehillä lukutaito oli selvästi yleisempää kuin naisilla (1997). Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Mosambikin virallista kieltä portugalia puhui vain 19,5 prosenttia piirin asukkaista; miehet yli kaksi ja puoli kertaa naisia useammin (1997).

Väestönkasvun seurauksena yli puolet maakunnan väestöstä on lapsia ja nuoria (0–17-vuotiaita); Mosambikin tilastoviraston (INE) väestöennusteen (2022) mukaan alle 20-vuotiaita oli Maganja da Costan piirin asukkaista 59,6 prosenttia (100&nbsp;996/169&nbsp;584). Unescon Zambeziaan keskittyvän raportin ja maakunnan terveystilaston mukaan mukaan lasten moniulotteinen köyhyys on Zambezian maakunnassa erittäin yleistä (59,1 % lapsista). Lisäksi esimerkiksi alle 5-vuotiaitten krooninen aliravitsemus (44,6&nbsp;%) ja anemia sekä lapsikuolleisuus (6,84&nbsp;%) on hyvin korkealla tasolla (2015–2018). Yleisesti koko Mosambik lukeutuu matalan tulotason maiden keskiarvoa alhaisemmalle tulotasolle, mikä osaltaan kuvastaa äärimmäisen köyhyyden yleisyyttä koko maassa.

## Talous
Maatalous, karjankasvatus ja kalastus ovat keskeisiä elinkeinoja. Tärkeimpiin tuotteisiin lukeutuvat riisi, bataatti, maissi, jamssi, nautakarja, vuohet ja siat sekä kalat.

## Lähteet
Jorma Turunen (kauppaneuvos)

**Jorma Turunen** (29. toukokuuta 1918 Kuopio – 30. maaliskuuta 1999 Kuopio) oli suomalainen yritys- ja järjestöjohtaja, joka sai kauppaneuvoksen arvonimen.

Turusen vanhemmat olivat pankinjohtaja, varatuomari Aarne Turunen ja Alfhild Viktoria Larsson ja puoliso vuodesta 1944 hammaslääkäri Sirkka-Liisa Ritvanen. Turunen tuli ylioppilaaksi Kuopion yhteiskoulusta 1939, suoritti Kuopion kauppaopiston 1943 ja valmistui ekonomiksi Helsingin kauppakorkeakoulusta 1945. HTM-tilintarkastaja hänestä tuli 1954. Turunen oli H. Saastamoinen & Pojat Oy:n tukkumyyjä 1945–1947 ja Suomen Voimistelu- ja Urheiluliiton, vuodesta 1961 Suomen Valtakunnan Urheiluliitto, Pohjois-Savon piirin toiminnanjohtaja 1947–1967. Hän oli  Kansalliskauppa-yhtiön osakas, johtokunnan varapuheenjohtaja 1965–1967 ja puheenjohtaja vuodesta 1985 sekä yhtiön toimitusjohtaja 1967–1988. Tuntiopettajana Kuopion kauppaoppilaitoksessa hän toimi 1948–1954 ja kirjanpidon tuntiopettajana Kuopion yhteiskoulussa 1962. Turunen oli Kuopion kaupunginvaltuuston jäsen 1969–1972 ja kaupunginhallituksen jäsen 1969–1971. Hänellä oli myös useita muita luottamus- ja asiantuntijatehtäviä. Kauppaneuvoksen arvonimen Turunen sai 1978. 

## Lähteet
D.D.E.

**D.D.E.** on rockyhtye Norjan Namsosista. Se perustettiin vuonna 1992 ja monet perustajajäsenistä olivat aiemmin olleet mukana After Dark -nimisessä bändissä. Esikoissingle "Flamma" nousi Norjassa listaykköseksi alkuvuodesta 1992, samoin "Vinsjan på kaia" seuraavana vuonna, jolloin ilmestyi myös esikoisalbumi *Rai-Rai*. Yhtyeeltä on ilmestynyt 12 studioalbumia, ja se sai vuonna 2019 Spellemannprisenin kunniapalkinnon.
## Albumit
* *Rai-Rai* (1993)
* *Rai 2* (1994)
* *Det går likar no* (1996)
* *Ohwææææh!!!* (1998)
* *No e D.D.E. jul igjen!* (1999)
* *Jippi* (2000)
* *Her bli' det liv* (2002)
* *Næ næ næ næ næ næ* (2005)
* *No går det så det suse*' (2007)
* *15 år live* (2007)
* *Frelsesarmeens juleplate* (2008)
## Lähteet

## Aiheesta muualla
Nybrua

**Nybrua** on Oslossa Grünerløkkan kaupunginosassa sijaitseva Akerselva-joen ylittävä silta. Se yhdistää Storgatan Trondheimsveienin ja Thorvald Meyers gaten risteykseen. Nybrua valmistui vuonna 1827.

## Lähteet

## Aiheesta muualla
Gunerius

**Gunerius** on Oslon keskustassa sijaitseva kauppakeskus. Siinä toimii noin 30 liikettä sekä joitakin ravintoloita. Guneriuksen historia alkaa vuodesta 1852, jolloin Gunerius Pettersen perusti paikalle sekatavarakaupan. Nykyinen rakennus on vuodelta 1971.
## Lähteet

## Aiheesta muualla

* Kauppakeskuksen verkkosivut
Trøndelagin teatteri

**Trøndelagin teatteri** () on Norjan Trondheimissa sijaitseva teatteri. Se perustettiin vuonna 1937, mutta rakennuksessa oli ollut teatteritoimintaa jo vuodesta 1816. Laajennusosa valmistui vanhan teatterirakennuksen kylkeen 1997. Teatterissa on nykyisin kolme näyttämöä, ja sen johtajana on vuodesta 2019 toiminut Elisabeth Egseth Hansen.

## Lähteet

## Aiheesta muualla
Tuomiorovastin pappila (Kuopio)

**Tuomiorovastin pappila** (ruots. *Domprostens prästgård*) on Kuopiossa, Pohjois-Savossa sijaitseva pappila. Vuonna 1776 valmistunut rakennus on vanhin Kuopion kaupungin perustamisesta säilynyt rakennus. Tuomiorovastin pappilan omistaa Kuopion seurakuntayhtymä ja nykyisin siellä on seurakuntayhtymän nuoriso- ja oppilaitostyön toimitiloja. Tuomiorovastin pappilaa on kutsuttu myös yksinkertaisemmin Vanhaksi pappilaksi. 

Tuomiorovastin pappila on suojeltu rakennussuojelulailla osana Kuopion Snellmaninpuisto, tuomiokirkko ja puukorttelit -nimistä valtakunnallisesti merkittävää rakennettua kulttuuriympäristöä.

## Historia ja arkkitehtuuri
Kuopion Tuomiorovastin pappila valmistui alun perin lääninhallituksen kamreerille vuonna 1776. Kustavilaista tyyliä edustava hirsirakennus siirrettiin nykyiselle paikalleen osoitteeseen Kuninkaankadun ja Koljonniemenkadun kulmasta 1900-luvun alussa, sillä juuri itsenäistynyt Kuopion kaupunkiseurakunta tarvitsi uuden rakennuksen kirkkoherran pappilaksi. Tuomiorovastin pappilana rakennus alkoi toimia vuonna 1914 ja se kunnostettiin arkkitehti Juho Nykäsen suunnitelmien mukaisesti. Rakennuksen ensimmäiset asukkaat sen pappila-aikana olivat kirkkoherra Josef Simelius perheineen.

Tuomiorovastin pappilassa on mansardikatto ja sen huoneisiin kuuluvat kaksi salia, kuusi kamaria, keittiö ja eteinen. Ikkunoita on suurennettu ja vuorilaudoitus uusittu vaakatasoiseksi vuonna 1840 ajanmukaista empiretyyliä mukaillen.

## Lähteet
Lauri Toivonen

**Lauri Toivonen** -nimisiä suomalaisia henkilöitä ovat:

* Lauri Toivonen (1894–1922), jääkäriluutnantti
* Lauri Toivonen (s. 1991), koripalloilija
* Lauri J. Toivonen (1888–1969), fantasiakirjailija.